**KATHIE WALTERS (2)**

Az „Ez természetfölötti” mai műsorában: Ők válhatnak a legbefolyásosabb és legnagyobb erővel, hatalommal rendelkezőkké, akiket úgy nevezünk: „Az Erő Gyermekei”. Ezeknek a gyerekeknek az, hogy angyalokat látnak, és a mennybe ragadtatnak, vagy látomásaik vannak, teljesen normális! Lásd meg, hogyan változtatja meg a világot az ifjak nemzedéke azáltal, hogy felnőtteket és más gyerekeket a természetfölöttibe hoznak!

**SID:** Hello, Sid Roth vagyok üdvözöllek világomban, ahol a természetfölötti természetes! Ki hinné, hogy gyerekek és tinédzserek tudnak imádkozni vakokért, akik visszanyerik látásukat? Imádkoznak süketekért, akik elkezdenek hallani? A Mennybe és a Pokolba látogatnak, mennyei szekerekkel utaznak szellemben a világ különböző pontjaira természetfölötti módon? És EZ teljesen normális! Lehet ez számodra felháborító, mert túl sokáig éltél a „szubnormális” alatt! De hamarosan megtudhatod mi az igazi normális dolog! Vendégeim, David és Kathie Walters megtapasztalta a „normálisat”. David, Kathievel olyan közösséghez tartoztatok, ahol Isten Szellemében szabadság volt és elárasztotta teljesen azt a helyet. Mondj el néhányat azok közül, amik történtek ott.

***DAVID:*** *Őszintén szólva elég „vad” dolgok…*

**SID:** Mondtam neked: az „enyéim”, tehát akik ezeket a műsorokat nézik, pontosan értik, mi a „normális.”

***DAVID****: Miután kijöttünk a tradicionálisan vallásos atmoszférájú közegből, és elindult maga az ébredés, béreltünk egy száz fős termet, ahová 120-an is bepréseltük magunkat és sokszor annyira erős volt Isten kenete, hogy az emberek többször be sem bírtak jönni az épületbe, már az épület előtt összerogytak Isten ereje alatt és szó szerint át kellett lépkedni a fekvő embereken, hogy valaki bejusson az összejövetelre. Mindenütt feküdtek emberek, még a járdákon is.*

**SID**: Amikor Isten Szellemének ereje ennyire erőteljesen megnyilvánul, hiába próbálnak járni az emberek, egyszerűen kimegy a lábukból minden erő és szó szerint elterülnek. Ez már aztán ténylegesen meghaladja a „normát”. Véleményem szerint az újságok harapnak az ilyen típusú hírekre, nem?

***DAVID:*** *Így van!*

**SID**: Kathie, elmondtad korábban, hogy teljesen normális volt, hogy az emberek ismerték egymás nevét természetfölöttien.

***KATHIE****: Szerintem, ami MÁS volt ebben az ébredésben az volt, hogy nem az emelvényre összpontosult, mert Isten szó szerint MINDENKIT használt. Szóval, teljesen mindegy volt, hogy hol ültél. Bárhová is ültél, a melletted lévő neveden szólított.*

**SID:** Pontosan! Ha, tegyük föl, én nem tudnám ennek a hölgynek a nevét, mégis úgy fordulnék oda hozzá, hogy „szia Kathie”, igazából itt pont erről beszélünk! És ez „normális!” David, mondj még valami mást is, ami történt!

***DAVID:*** *Amikor az emberek beléptek az összejövetelre, nem várták meg, hogy jöjjenek a zenészek és énekesek, akik majd elkezdik a dicsőítést, ők maguk elkezdték a dicsőítést, elkezdtek énekelni. Majd még több ember jött és becsatlakozott, majd még több ember és énekeltek együtt és újra és újra énekelték ugyanazt. Mire mindenki odaért, az egész hely olyan volt, mint egy elektromos mező, Isten ereje olyan szinten ott volt, hogy az emberek összeestek jelenlétében úgy, hogy senki hozzájuk sem ért. A dicsőítést senki nem vezette, teljes mértékben a Szent Szellem vezetett mindent! Emberek felálltak, prófétáltak, valaki megosztott egy Igét, valaki egy bizonyságot, valaki elkezdett tanítani, és annyira jól össze volt hangolva, hogy a látogatók azt hitték, hogy minden előre le lett beszélve, mert annyira jól meg volt szervezve az egész. Egyszer bejött egy anglikán pap eljött és azt mondta: „hogy csináltátok ezt? Biztos, hogy hetekig próbákat tartottatok!” Mondtuk neki, hogy nem, minden teljesen spontán történt, amit egyszerűen nem tudott elhinni. Elképesztő volt. Mindenkinek – úgy értem nem minden egyes embernek, de a nagytöbbségnek csak úgy spontán jöttek föl dolgok, melyeket meg tudott osztani másokkal, a gyerekeket is beleértve! Elkezdtek látomásokat látni, és csak fölálltak és megosztották. Az Igehirdetés, a dalok éneklése – mind így történt, az emberek közül valaki elkezdte.*

**SID:** David, pontosan értem, amit mondasz, mivel amikor én Messiás hívővé váltam, elmentem olyan összejövetelekre, ahol ismeretlen nyelveken énekeltek, és úgy hangzott az egész, mint egy szimfonikus zenekar együttese – annyira fenségesnek hangzott, mintha hetekig, vagy akár évekig gyakorolták volna, pedig mindenki csak úgy énekelt, ahogy a Szent Szellem adta. Mi volt a helyzet akkor, ha olyan ember lépett be az összejövetelre, aki bűnben élt? Mondanál példát erre?

***DAVID:*** *Volt olyan, hogy bejött valaki, és szó szerint kiszaladt! Volt egy olyan alkalmunk, - és általában vasárnaponként sok látogató volt – volt ott egy fiatal evangélista, aki hirtelen fölállt és azt mondta: „az Úr azt mondta nekem, hogy van itt 6 ember, akik erkölcstelenségben vannak, és ha nem álltok föl megvallani, egyenesen elétek állok. És bumm bumm bumm – egyik a másik után azonnal fölállt, gondolkodás nélkül. Mind a hat!*

**SID:** Azt is értem, hogy a tinédzserek nem azt tették, mint ami általában egy gyülekezeti összejövetelen megszokott… Ami ugyanaz, mint amit a világban is tesznek.

***DAVID:*** *Igen, hátra ülnek, rágóznak, cetliket dobálnak egymásnak, nevetgélnek és ehhez hasonló. Nem, itt még csak lehetőség sem lett volna erre, mivel nem volt elől és hátul. Bárhová ültél, ugyanannyira voltál elől, mint hátul. Nem volt külön emelvény, bárhol és bármikor tudott bárki a másikról mindenféle információt természetfölöttien. Ez teljesen kiakasztotta a fiatalokat. Azt mondták egymásnak: „hé, ha ebbe a gyülekezetbe jössz, jobb, ha rendbe teszed az életed már előtte, mert lehet, épp aki melletted, vagy mögötted ül, pontosan látni fogja szellemben, hogy mit csináltál. Ez meg is rémített némelyeket…*

**SID:** Figyelj rám! Ez teljesen normális! EZ A normális! Annyira sóvárgok erre! Kathie, mi az a sok csillámpor az arcodon?

***KATHIE:*** *Amikor Isten kenete rám száll, tele leszek aranyporral.*

**SID:** Akkor most minden bizonnyal rajtad van Isten kenete!

***KATHIE:*** *Igen! Egyre több van a kezeimen is, az arcomon, sőt még a lábamon is szokott lenni!*

**SID:** Elmondtad nekem, hogy tartottál valahol egy összejövetelt és az emberek különböző illatokat kezdtek érezni?!

***KATHIE:*** *Igen, és az utóbbi időben ez egyre gyakoribb, mivel Isten nem csupán Igéjén keresztül szól hozzánk, Ő különböző manifesztálások, megnyilvánulások által is beszél hozzánk. Az illatokkal mond valamit! Szóval a különböző illatok, mind valamilyen üzenettel bírnak! A múlt héten például, Floridában voltam, ahol különböző illatok jelentek meg, mint a friss kenyér, méz, liliom, rózsa, eper és csak egyetlen hétvégén, több, mint száz féle parfüm-szerű illat jelent meg.*

**SID:** És mindegyiknek van valami jelentése! Mit jelent például a rózsa illata?

***KATHIE:*** *Jézus a szerető, szerelmes. Folyamatosan éreztük a liliom illatát és ez általában a közbenjárással kapcsolatos. A friss kenyér illat – a friss, új Ige, tehát kijelentés a Bibliából. Nagyon sokszor megjelent az eper illat, ami az Istennel való barátságot szimbolizálja.*

**SID:** Ez tetszik! Remélem érezni is fogjuk mindjárt az eper illatát mi is! David, neked volt néhány látomásod gyerekekkel kapcsolatosan. Annyira csodálatosak! Megosztanád velünk?

***DAVID:*** *Abban az időben pásztor voltam, és az Úr adott egy olyan látomást, amiben láttam radikális iszlám, tehát muzulmán hívő gyermekeket, akiket arra képeztek, hogy terroristává váljanak. Majd láttam gyerekeket, akiket a marxizmusra neveltek, hogy filozófiájuk számára radikálissá váljanak. Ez kb. 15 éve lehetett. Majd tovább folytatódott a látomás olyan gyerekekkel, akik a gyülekezetben nőnek föl, láttam, hogy bábokkal és mindenféle játékokkal és egyéb dolgokkal szórakoztatják őket, majd láttam az ifjakat, akik elmentek pizza-partikra, vidámparkokba és egyéb ilyen tevékenységeket csináltak. Majd szólt hozzám az Úr és azt mondta: sátán készíti a hadseregét, és eközben az Én Gyülekezetem (az Eklézsia) csak szórakoztatja a gyerekeket. Azt is mondta: „tenned kell valamit, hogy ez megváltozzon!” Én úgy gondoltam, hát már eléggé benne vagyok a korban az ifjakhoz és őszintén semmi kedvem nem volt hozzá, de megtanultam az évek során, ha vitatkozol Istennel – jobb, ha tudod, ki az erősebb és kinek lesz úgyis igaza a végén… Szóval elkezdtem megfújni a trombitát az ébresztőhöz!*

**SID:** Figyeljetek! Én teljes szívemből hiszem, hogy Isten olyan mozgalma jön el, amiben gyerekeket is fog használni, mert még nem lettek megtanítva arra a butaságra, hogy Isten nem gyógyít ma. Nem lettek megtanítva arra a butaságra, hogy csak legyél hétköznapi, „normális” - ami az Ige szerinti abnormális – hamarosan visszajövünk és meg fogod látni, hogy milyen fantasztikusan csodálatosan természetfölötti dolgok történnek gyerekek és tinédzserek között most, ebben az időben! (Mindjárt visszajövünk).

**SID:** Hello. Sid Roth vagyok Daviddel és Kathie Walters-el. Óriási mulatságban van itt részünk, és miért is ne lehetne? Tudod mit, Kathie, –hé, nem is mondtam semmi vicceset! Azt viszont mondtam, hogy jól fogjuk magunkat érezni. Azt vettem észre, hogy az emberek sokat nevetnek az alkalmaidon. Miért van ez?

***KATHIE:*** *Tudod, a nevetést sokan nem értik, pedig a nevetés, hitem szerint egy szellemi harci eszköz. Mert a Biblia azt mondja, hogy Isten ránéz az ellenségeire és nevet! (Zsoltárok 2:4, 59:9) és amikor az emberek elkezdenek nevetni, még ő maguk sem tudják, miért is nevetnek. De igazából semmi más nem történik, csupán a szellemed érzékeli a győzelmet!*

**SID:** Velem is előfordul, hogy imádkozás közben nevetek, de igazából nem is nevetek, hanem kimondom a nevetés szavait. Elkezdek imádkozni, majd azt mondom: „ha ha ha ha ha”. Az volt az érzésem, hogy ilyenkor szellemi harc folyik.

***KATHIE:*** *Pontosan!*

**SID:** Ez olyan, mint amikor meglengetjük a győzelmi zászlót! Figyeljetek rám! A Biblia beszél Illésről, ahogy Isten angyalai mennyei szekerekkel jelennek meg. Te szeretnél beleülni egy ilyen mennyei szekérbe, vagy hintóba? Úgy, hogy közben itt maradsz a földön, mégis átélheted a szellemi hintózás élményét! Kathie is teszi ezt, sőt a gyerekek is! Kathie, magyarázd ezt el nekünk!

***KATHIE:*** *Rendben. Isten szekerei szállító eszközök. Ezek különböző formákban megjelenhetnek embereknek, például beszéltem az egyik hölggyel, akinek volt része egy ilyenben és az a szekér, amin ő ült, úgy nézett ki, mint egy szánkó. Én azonban olyanban voltam, ami sokkal inkább hintóhoz hasonlít.*

**SID:** Mondj el egyet az ilyen átéléseid közül.

***KATHIE:*** *Amikor egy összejövetelen voltam és az Úr megérintett, megláttam egy ilyen mennyei hintót. Azt tudnunk kell, hogy ezek mindig itt vannak körülöttünk! A kérdés csupán az, hogy meglátjuk e, odafigyelünk e rájuk. Szóval, ahogy megláttam, kinyílt az ajtaja, én beszálltam és a következő percben már Dél-Afrikában találtam magam. Ahogy ott voltam, Isten Szelleme megmutatta, hogy milyen ébredés fog kitörni a Dél-Afrikai fekete gyerekek között. De hadd mondjak el még valamit a mennyei szekerekről, mivel ez két nem hívő lánnyal kapcsolatos. Férjem – David tartott alkalmat, miközben az emberek épp imádkoztak egymásért, hirtelen 6-7 tinédzser termett előttem és föltettek nekem egy kérdést. A pásztor fia ekkor épp hátra hajolt a vízért, ami a zongora tetején volt, mikor hirtelen megszólaltam: „Látok egy mennyei szekeret.” Mert ahogy ott volt az a néhány főből álló csoport, láttam amint fölöttük megjelent ez a szekér, és ezek a fiatalok pedig szellemben „lefagytak” ezalatt azt értem, hogy képtelen voltak megmoccanni, mivel Isten jelenléte annyira erős volt. Szóval úgy álltak ott, mint akik le vannak fagyva, mint a szobrok.*

**SID:** A héber Szentírásban, amikor a papok a templomban voltak és Isten jelenlétének a „kavod” tehát dicsőségteljes súlya leereszkedett, nem tudtak meg sem mozdulni alatta.

***KATHIE:*** *Pontosan így álltak ott mindnyájan egy órán keresztül! Én körbejártam őket és figyeltem, hogy mi történik velük. Amikor pedig fölemelkedett róluk a kenet, beszámoltak arról, hogy mindnyájan bekerültek egy ilyen isteni szekérbe és különböző helyekre vitettek. A legérdekesebb az volt, hogy volt ott két fiatal lány, akik nem tértek meg addig, fekete ruhás punkok, vagy emók voltak. Majd azt gondoltam: „hogy lehet az, hogy még meg sem tértek és mennyei hintóban ültek?”*

**SID:** Figyelj, én hívő vagyok és még nekem sem volt ilyen átélésben részem…

***KATHIE:*** *Szóval rám néztek és azt mondták: „Ez volt az, amiről beszéltél korábban? Mondtam: „Szerintem, igen!” Majd ők: „Nekünk ez kell, mit kell tennünk, hogy megtérjünk?” Már egy éve próbálkozott mindenki úgymond „megtéríteni őket”, mégis elég volt nekik egyetlen átélés egy ilyen mennyei szekérben és teljesen készen álltak arra, hogy Istent szolgálják.*

**SID:** David, beszámolnál nekünk egy olyan esetről, amikor szolgáltál a gyerekek felé?

***DAVID:*** *Ugyanott, ahol Kathie-nek volt ez az átélése, nem is olyan rég jártam egy gyülekezetben és volt ott egy fiatal lány, aki boszorkány volt és egy fiú, aki valami mágus – varázsló volt, és eljöttek aznap este és teljesen megtértek és megújultak! Kimentek és elmondták a boszorkány – varázsló diák társaiknak, hogy mi történt velük és azok mindnyájan jöttek megtérni.*

**SID:** Hát nem ez a „normális?”

***DAVID:*** *Miközben ott prédikáltam, a Szent Szellem leszállt, és mindnyájan szó szerint átváltoztak Krisztusivá.*

**SID**: Számolj be nekünk az ifi táborról!

***DAVID:*** *Ez már több éve történt Ohio-ban, ahol csupán látogatóban voltunk. A felnőtteknek volt egy vendégszolgálója, a mi feladatunk volt az ifjak felé történő szolgálat. És hát tudjuk, hogy sokszor a fiatalok milyenek – nem is igazán érdekli őket a dolog, csak úgy lődörögnek össze-vissza, komolytalanok Isten dolgai iránt, így megkérdeztem, hogy szolgálhatnék –e esetleg a fiatalabbak, kisebbek felé? Beleegyeztek, szóval, ahogy átmentem a fiatalabbakhoz, és imádkoztam értük, a Szent Szellem rájuk szállt. Elkezdtek sírni, elkezdtek prófétálni, látomásokat kaptak Amerikáról, és ezek egészen kicsi gyerekek voltak. Elképesztő volt az egész. Majd megszólalt a csengő. Mivel ez egy ifi tábor volt, mi egy külön helyen voltunk, az imaterem pedig a dombtetőn volt. Mi egy olyan kis házikóban voltunk, ahol elfért ez a 30-40 gyerek. Szóval azért szólt a csengő, mert eljött az ideje a nagy közös – hivatalos összejövetelnek. Mi úgy jutottunk fel a dombtetőre, hogy beültünk az autóba és vezettünk. Eközben elhaladtunk az ifjak tábora mellett, akik lassacskán „másztak” föl erre a dombra. Ahogy odaértünk, a felnőttek ott voltak, a vendégszolgáló már készen állt a szolgálatára. Eközben az történt, hogy a kisgyerekek utolérték az ifjakat, és ekkor Isten ereje rájuk szállt. Tehát ugyanaz a kenet, ami a gyerekeken volt, rászállt a tinédzserekre, ifjakra is. Teljesen megváltoztak, itt is ott is összerogytak és feküdtek a domboldalon. Végül, kinyílt az ajtó és mindez a gyerek és tini egyszerre bejött az imaterembe, és abban a pillanatban Isten ereje betört a helyre, az emberek estek össze Isten jelenlétében, természetfölötti dolgok és gyógyulások kezdődtek el azonnal. A vendégszolgálónak nem volt esélye sem a szolgálatra, mert Isten átvette az irányítást és ébredést küldött.*

**SID:** Figyeljetek! Én hallani akarok azokról a gyerekekről, akik az egész csoporttal együtt mentek a Mennybe! (Mindjárt visszajövünk).

**SID**: Hello. Sid Roth vagyok David és Kathie Walters-el és több mulatságban van részünk, mint aminek ember részese lehet! De tudod mit? Ez a „normális!” És itt az idő végre, hogy kivedd a citromot a szádból és abbahagyd a vallásoskodást! Válj olyanná, mint egy kisgyerek! Kathie, el kell, hogy mondjam, te mindig egy kisgyermekre emlékeztetsz engem. Mondd el nekem mi történt Írországban!

***KATHIE:*** *Írországban tartottunk összejövetelt, miközben David szolgált a gyerekek felé. Az összes gyerek előrejött, kb. úgy 30-an lehettek. David imádkozott értük, a Szent Szellem rájuk szállt és mindnyájan elestek és kiterültek a padlón a Szent Szellem ereje alatt. Isten jelenléte átjárta az egész testüket. Én pedig ott álltam fölöttük és néztem őket. A legmurisabb dolog volt, amit valaha láttam. A lábaik tűzpirossá váltak. Úgy néztek ki, mint a homár.*

**SID:** Isten jelenléte annyira erős volt?

***KATHIE:*** *Igen, tűzként jelent meg. Mint ahogy most is érzem a tüzet magamon is. Tűzben égett a lábuk. Majd a tűz elkezdett a lábuktól fölfelé áramlani, végigment a testükön, a karukon, a fejükön, míg végül mindnyájan úgy feküdtek ott, ténylegesen, mint a homárok. Tűzpirosak voltak, nagyon furcsa volt. Körülbelül fél órán át így feküdtek, majd néhányan fölálltak és olyan testformát vettek föl, mintha valamilyen hangszeren játszanának. Mind különböző hangszeren, az egyik kislány meg elkezdett táncolni. Később elmondták, hogy mindnyájan a mennyben voltak ezalatt, ahol az angyalokkal táncoltak és az angyalok különféle hangszereket mutattak nekik, hogy hogyan játszhatnak azokon és mi láttuk a szemünk előtt, hogy nem voltak tudatában, hogy testükkel eközben a földön voltak és azokat a mozdulatokat csinálták, amiket a mennyben valóságosan át is éltek. Majd a végén visszafeküdtek a földre és láttuk, ahogy a vörösödés fejtől lefelé lemegy róluk. Ahogy a lábukról is lement, mindnyájan fölkeltek.*

**SID:** Ezek a gyerekek soha, de soha nem fogják elfelejteni ezt a mennyei átélést. Számukra megadatott az a lehetőség, hogy „normálissá” váljanak. David, beszélj nekünk olyan gyógyulásokról, amikor gyerekek imádkoztak betegekért.

***DAVID:*** *Amikor gyerekeknek prédikálok, mindig elmondom nekik, hogy Isten bárkit tud és akar használni. A Bibliában Ő használta a csipkebokrot, pálcát, vagy fadarabot, használt kakast, szamarat, szóval akkor gyerekeket is tud használni, nem kell várniuk addig, amíg bekerülnek egy szemináriumra (itt szójátékot használt, mi szerint: nem kell várniuk a temetőig). A gyerekek pedig elhitték ezt. Több alkalmat is tartottunk egész családoknak, a végén pedig „csoda összejövetelt” rendeztünk. A lényege, hogy megtanítottam a gyerekeket, hogyan imádkozzanak betegekért, és hogy nem kell várnunk semmilyen nagy evangélistára, vagy szolgálóra. Szóltam a felnőtteknek, hogy engedjék meg, hogy a gyerekek imádkozzanak értük és ne nevessék ki őket. És nem is arra tanítottam a gyerekeket, hogy kezdjenek valami imába, hanem arra, hogy egyszerűen parancsoljanak a betegségnek, hogy menjen el, parancsoljanak a süketségnek, hogy menjen el. Azt mondtam: „Ne Istent kérjétek, hogy tegye meg, ne mondjátok: kérlek Istenem, gyógyítsd meg ezt a beteget, hanem szólj és parancsolj így: Süketség szelleme távozz, Vakság szelleme kifelé! Szólj a hátfájáshoz és a betegséghez, hogy gyógyuljon meg a Jézus nevében!” Kissé félénken kezdték el, de ahogy látták, hogy Isten ténylegesen cselekszik, egyre bátrabbak, majd még bátrabbak lettek. Olyannyira, hogy a végén már mindenért imádkoztak, ami él és mozog! Így láttunk meg vak szemek megnyílását. Volt például egy hölgy, aki egyik szemére teljesen vak volt és a gyerekek imádkoztak érte és elé vittek egy szöveget, hogy olvassa el. Következő héten felhívtak a gyülekezetéből és elmondták, hogy 20/20-as, tehát tökéletes a látása. Rengeteg süket fül megnyílt, ahogy a gyerekek imádkoztak. A végén már arra hajtottak, hogy olyanért imádkozzanak, akinek nem csak részleges halláskárosodása van, hanem aki teljesen süket. Kérték, hogy vegyék ki a hallókészülékeiket, és ahogy imádkoztak értük a gyerekek, időnként kétszer – háromszor is kellett ugyanazért az emberért imádkoznunk, de megnyíltak a füleik.*

**SID:** Hát nem tragikus, amit mi általában teszünk a gyerekekkel, bekapcsolunk nekik egy videó filmet, adunk nekik popcornt, vagy épp elvisszük őket vidámparkba, amit a látomásodban is láttál, más helyeken meg vallásos neveltetésben részesítik őket… El tudjátok képzelni, mire lennének képesek azok a gyerekek, akiknek semmilyen hitetlenséget nem tanítanak?

***DAVID:*** *Abszolút! Emlékszem, évekkel ezelőtt Kenneth Copeland angliai gyülekezetében volt egy Zoé nevű kislány, akit Isten betöltött Szellemével egyik alkalmunkon és előrejött imáért, miközben a felnőttek is jöttek előre. Ő ekkor mindössze 8 éves volt, és meglátott egy tolókocsis embert. Odament hozzá, rátette a kis kezét és azt mondta neki: „Kelj föl a tolószékből!” Ez az ember már 6 éve tolókocsiban volt, lebénulva és ott és akkor fölkelt a tolószékből! Évekkel később beszéltem egy emberrel, aki Brightonban volt pásztor, és megkérdeztem hallott –e valamit arról a férfiról, akiért a kis Zoé imádkozott. Azt mondta: hogyne, ő a bátyám! És azóta is egészséges!*

**SID:** Kathie, tegnap este együtt vacsoráztunk, el voltunk a saját dolgainkkal, mialatt te megláttál egy angyalt. Mit csinált ott az az angyal?

***KATHIE:*** *Az asztalunk mögött föl-alá járkált, miközben jegyzetelt. Az angyalok szeretik hallgatni az Istentől jövő kijelentéseket, és miközben ezeket osztottuk meg egymással, ő eközben jegyzetelt.*

**SID:** De hát, az angyalok nem tudnak mindent?

***KATHIE:*** *Nem. A Biblia sem ezt írja, hanem azt, hogy az angyalok vágyakoznak betekintést nyerni, különösen a megváltás és üdvösség megértésébe (1Pét. 1:12). Hiszen az angyalok velünk ellentétben nem örökösök, hanem szolgáló szellemek. Én láttam már angyalokat - könyveket olvasni! Jó könyveket, melyek tele voltak Istentől jövő kijelentésekkel.*

**SID:** Szinte minden nap megnyílnak a szemeid és látsz angyalokat?

***KATHIE:*** *Sid, az angyalok is, úgy ahogy a mennyei szekerek is, állandóan itt vannak körülöttünk! A kérdés csak, hogy meglátjuk e azt, ami már eleve ott van! Ez nem különleges embereknek van csupán! Ez az örökségünk része! Ez mindenki számára adatott! Ez csupán azt jelenti, hogy meglátjuk azt, ami már eleve ott is van! Ezt szoktam mondani az embereknek!*

**SID:** Megtennéd, hogy imádkozol most a nézőinkért, mindketten, hogy fölgyorsuljanak a természetfölötti megtapasztalásaik, hogy kapjanak most egy hatalmas löketet és elkezdjenek látni angyalokat és démonokat, látomásokat és mindazokat, melyek „normálisak?”

***DAVID:*** *Lehet, hogy ezzel megrémítünk néhány embert, nem?*

**SID:** Akkor figyelj, ha téged ez zavar, vagy nem értesz egyet, akkor most ne imádkozz velünk. Nem tudom, te hogy vagy vele, de ÉN akarok „normális” lenni, ki nem állhatom a tradíciót. Figyelj, én zsidó háttérből jöttem, ha a tradícióra vágynék, akkor maradtam volna az ortodox zsidó vallásban! Tradíció…. Majd megismertem a kereszténységet és még többet találtam belőle. Tradíció… Én nem akarok mást, csak Istent! Szóval, megtennéd, hogy imádkozol?

***KATHIE:*** *Előtte még volna időnk a „vendégházas történetünkre?”*

**SID:** Attól függ, milyen gyorsan tudod elmondani.

***KATHIE:*** *Ígérem, gyors leszek! Ez tényleg nagyon jó sztori. Angliában egy vendégházban szálltunk meg. Az összejövetelünk után kávézni indultunk a vendégházba, majd futottak ki hozzánk az emberek és azt kiáltották: „David, Kathie, gyertek gyorsan!” Egy tinédzserekből álló csapat volt ott együtt, és egy fiatal katolikus fiú, aki épp aznap tért meg, úgy állt a terem közepén, mint aki transzban van. Olyan testtartással állt ott, hogy az ujjával így mutatott előre. Ahogy lassan mozdult ide-oda, ahová épp mutatott az ujja, Isten ereje leszállt az emberekre ott, összerogytak és elkezdték megvallani a bűneiket, sírtak és rendezték Istennel soraikat. Az emberek próbáltak elmenni, de nem tudtak meg sem moccanni, mert olyan volt, mintha a földhöz ragasztották volna a lábukat.*

**SID:** Kathie, kérlek, imádkozz most, hogy Isten természetfölötti ereje leszálljon most a nézőinkre is.

***KATHIE:*** *Köszönöm Uram. Atyám, a Jézus nevében, imádkozom most azokért, akik néznek, vagy hallgatnak ma bennünket. Uram, hadd lássák meg, hogy a Te természetfölötti birodalmad az örökségük része és ez mindenki számára adatott. Uram, szabadítsd most föl ezt a számukra. A Jézus nevében imádkozom, hogy megnyíljanak most a szellemi szemeik, és füleik a természetfölötti világ felé, hogy meglássák Isten szekereit és angyalait, hogy meglássák igazán a nekik adatott örökségüket. Hiszen tudom, hogy ez számukra van, minden egyes hívő ember számára! És most ellene megyek minden olyan vallásos szellemnek, mely azt próbálja bizonygatni, hogy ez nem számodra van, vagy hogy te nem vagy ehhez elég szellemi. Hatalmat veszek efölött, és köszönöm Neked ezt Uram. Uram, küldd az angyalaidat, hogy szolgáljanak a tieid felé most, ebben a pillanatban. Segíts nekik meglátniuk mindazt, amit MÁR megadtál nekik. A Jézus nevében. Imádkozom, hogy ez most felgyorsuljon! Ámen.*